Budapeşt Biznes Universiteti

Budapeşt Biznes Universiteti ( və ya qısaca BBU,  və ya qısaca BGE) — Macarıstanın ən qabaqcıl və dünyanın ən qədim biznes məktəblərindən biridir və paytaxt Budapeştdə yerləşir. Universitetdə 18000 tələbə 12 bakalavr proqramı (bunlardan dördü ingilis, fransız, alman dillərindədir), 6 magistr proqramı, 21 məktəbdən sonra hazırlıq proqramı, 48 magistr diplom kursları, Biznes İdarəetməsi doktorantura məktəbi və azyaşlılar üçün bir neçə təhsil proqramları çərçivəsində təhsil alır.

 Tarixi 
Ali məktəb hazırda bir neçə kolleclərdən ibarətdir.

 Ticarət, İaşə və Turizm Kollecinin tarixi 
Ticarət, İaşə və Turizm Kollecinin sələfi, 1857-ci ildə əsası qoyulan Ticarət Akademiyası idi. 1899-cu ildə Şərqi Ticarət Akademyası ilə genişlənən bu Kollec, Avstriya-Macarıstan Monarxiyasında və Mərkəzi Avropa regionunda ilk ticarət kolleci idi. Bu məktəbdə ticarət və bank mütəxəssisləri hazırlanırdı. İkinci Dünya Müharibəsindən sonra 1962-ci ilədək Alkotman (Alkotmány) küçəsində heyranedici binada orta ticarət məktəbi fəaliyyət göstərirdi. Təhsil dəyişikliyindən sonra o, Ali Təhsil Ticarət Məktəbinə çevrildi, 1969-cu ilə Ticarət və İaşə Kolleci adı ilə kollec statusu verildi. 1992-ci ildə turizm təhsili də əlavə olundu və instituta hal-hazırkı adı verildi.

 Beynəlxalq Menecment və Biznes Kollecinin tarixi 
Beynəlxalq Menecment və Biznes Kollecinin tarixi 1957-ci ilə gedir. O zaman əcnəbi dildə danışa bilən yüksək ixtisaslı mütəxəssisləri hazırlamaq məqsədilə, Beynəlxalq Ticarət Münasibətləri Məktəbinin əsası qoyuldu. 1962-ci ildə məktəb, Beynəlxalq Ticarət Məktəbi adı ilə müstəqillik əldə etdi. 1971-ci ildə ona kollec status verildi və adı Xarici Ticarət Kolleci oldu. Hal-hazırda Kollecdə 4000 yaxın tələbə müxtəliq proqramlar üzrə təhsil alır.

 Maliyyə və mühasibat Kollecinin tarixi 
Kolleci tarixi, ümumi iqtisadi al hazırlıq köklər olan və 1857-ci ildə əsası qoyulan Peşt Ticarət Akademiyasına və Şərqi Ticarət Akademiyasına qədər gedir. 1970–1971 akademik ilində instutu hal-hazırkı adı olan Maliyyə və Mühasibat Kolleci adını aldı.

 Zalaegerszeg Biznes İdarəetməsi Kollecinin tarixi 
Kollecin regional institutunun əsası Zalaeqersezdə (Zalaegerszeg) 1971–1972 akademik ilində. növbəti il isə digər birisi Şalqtoaryanda (Salgótarján) qoyuldu. O vaxtdan bəri Kollec, maliyyə və mühasibat sahəsində aparıcı ali təhsil kolleci oldu.

Tarixdən ən əsas məqamlar:
 2006-cı ilin sentyabrında Bolonya sistemi çərçivəsində bakalavr pilləsində (BA) bu təhsil proqramlarına start verildi: İnsan resursları, Biznes İdarəetməsi və Menecment, Ticarət və Marketinq, Kommunikasiya və Media, Beynəlxalq Biznes qtisadiyyatı, Maliyyə və Mühasibat, Turizm və İaşə, Biznes Müəllimlik Hazılığı.
 2008-ci ilin sentyabrında ilk müstəqil magistr (MA) təhsil proqramı olan İqtisadiyyat Müəllimliyinin əsası qoyuldu. Daha sonra 2009-cu ilin fevralında iki yeni proqram olan Marketinq və Turizm Menecmenti, sentyabrında isə üç yeni proqramın (Beynəlxalq Münasibətlər, Maliyyə və Mühasibat) əsası qoyuldu.
 2010-cu ilin aprelin 28-də keyfiyyət inkişafında ələ etdiyi uğura görə Budapeşt Biznes Məktəbinə "Yüksək təhsil keyfiyyəti" mükafatı verildi
 2010-cu ilin sentyabrında iki universitet arasında olan əməkdaşlıq nəticəsində, Anglia Ruskin Universitetinin Biznes İdarəetməsi üzrə doctor (PhD) proqramına start verildi.
 2013-cü ildə BBS, "Tətbiqi Elmlər Universiteti" adını qazandı.


 Fakültələr və tədris olunan ixitsaslar 
Ali məktəbdə tədris olunan ixtisaslar kolleclər arasında bölünüb.

 Beynəlxalq Menecment və Biznes Kolleci 
 Dillər və Kommunikasiya İnstitutu
 Beynəlxalq Biznes Dili departamenti
 İngilis dili bölməsi
 Alman dili bölməsi
 Roman Dilləri bölməsi
 Fransız dli seksiyası
 İtalyan dili seksiyası
 İspan dili seksiyası
 Şərqi Dillər, əcnəbi dillər kimi Rus və Macar dilləri bölməsi
 Şərq Dilləri seksiyası
 Əcnəbi dillər kimi Rus və Macar dilləri seksiyası
 Ticarət və Marketinq İnstitutu
 Marketinq departamenti
 Sosial Elmlər İnstitutu
 Tədbiqi Kommunikasiya department
 Beynəlxalqşunaslıq və Avropaşunaslıq departamenti
 Sosial Kommunikasiya və Mediaşunaslıq departamenti
 İqtsadiyyat və Metodologiya İnstitutu
 İqtisadiyyat departamenti
 İqtisadiyyat bölməsi
 Metodologiya bölməsi
 Menecment və İnsan resursları İnstitutu
 Sahibkarlıq və İnsan Resursları departamenti
 Beynəlxalq Biznes İqtisadiyyat İnstitutu
 Beynəlxalq Biznes Əməliyyatları və Logistika
 Dünya İqtisadiyyatı
 Ticarət departamenti
 İngilis dilində İkili Mükafat proqramı
 Fransız dilində İkili Mükafat proqramı
 Maliyyə və Mühasibat İnstitutu
 Maliyyə və Mühasibat Kollecinin Maliyyə bölməsi
 Ticarət, İaşə və Turizm Kollecinin Fiziki Hazırlıq bölməsi

 Ticarət, İaşə və Turizm Kolleci 
 Ticarət İnstitutu
 Turizm və İaşə İnstitutu
 Turizm departamenti
 İaşə departamenti
 Mütəxəssis Müəllimlər Hazırlığı və Pedaqogika İnstitutu
 Xarici Dillər və Kommunikasiya İnstitutu
 İqtisadiyyat və Sosiyal Elmlər İnstitutu
 Metodologiya İnstitutu
 Fiziki Hazırlıq İnstitutu

 Maliyyə və Mühasibat Kolleci 
 Biznes İnformasiya Sistemləri departamenti
 İqtisadiyyat departamenti
 Metodologiya departamenti
 Maliyyə departamenti
 Maliyyə və Mühasibat dili department
 Mühasibat departmenti
 Fiziki hazırlıq departamenti
 Sahibkarlıq və İnsan resursları departamenti

 Zalaegerszeg Biznes İdarəetməsi Kolleci 
 Menecment və İqtisatiyyatın İnformasiya Texnologiyası departamenti
 Xüsusi Dillər və Kommunikasiya departamenti
 İqtisadiyyat və Metodologiya institusional departamenti
 İctimai Xidmət departamenti


 Reytinqi 
 İspaniya Mlli Araşıdrma Şurasına görə, BBS biznes məktəbi olaraq Webometrics-in araşdırmasına görə Macarıstanda 1-ci, Avropada 40-cı, dünyada isə 112-ci yerdədir
 Engviet.com-a görə, BBS, Avropanın top 100 biznes məktəbləri arasında yeganə Macar biznes məktəbidir
 2009-cu ildə top menecerlər tərəindən aparılan İqtisadiyyat və Müəssisə Tədqiqat İnstitutunun (GVI) araşdırmasına əsasən, BBS, maliyyə, mühasibat, iqtisadi analiz, insan resursları menecmenti və turizm menecmenti sahələrində Macarıstanda bütün universitetlər arasında 1-ci yerdədir. Digər biznes və iqtisadi elmlər sahələrində isə top 3-ə daxildir.
 2007-ci ildə Népszabadság Top 25 Degrees tərəfindən edilən araşdırmaya əsasən, BBS, biznes menecmenti, insane resursları menecmenti, ticarət və marketinq, beynəlxalq biznes, maliyyə və mühasibat sahələrində ən dəyərli dərəcələri və ən keyfiyyətli təhsil verən institutdur.
 Felvi.hu Rankings-ə (Milli Ali Təhsil İnformasiya Mərkəzi) əsasən, 2011-ci ildə 14 986 ərizəçilərlə, BBS Macarıstanda ən populyar biznes məktəbidir və Eötvös Loránd Universitetindən sonra Budapeştin ən populyar universitetidir.
 Felvi.hu Rankings 2010-a görə, BBS, biznes təhsil iqtisadiyyatı keyfiyyətində bütün Macarıstan biznes məktəbləri arasında birincidir
 Felvi.hu Rankings 2010-a görə, biznes dərəcə proqramlarının çətinliyinə görə birincidir
 Heti Válasz Rankings və CEMI (Mərkəzi Avropa Menecment Zəkası) 2011-ci ildəki biznes menecerləri və insan resursları şirkətlərinin etdiyi araşdırmasına görə, BBS Macarıstan universitetləri arasında birinci yerdədir


 Məşhur məzunları və əməkdaşları 
 Laslo Bekeşi (László Békesi) – iki dəfə Macarıstanın Maliyyə Naziri
 Şandor Çani (Sándor Csányi) – OTP Bankın prezidenti, Macarıstanın ən varlı adamı
 Jolt Katona (Zsolt Katona) — Budapest Stock Exchange-in baş icraçı direktoru
 Şandor Demyan — TriGránit-in prezidenti, Macarıstanın ikinci ən varlı adamı
 Qabor Şirinq (Gábor Scheiring) – "Siyasət başqa cür ola bilər" partiyasının iqtisadiyyat kabinetinin lideri
 Çaba Tarşol (Csaba Tarsoly) — Győri ETO FC sahibi, Macarıstanın 76-cı ən varlı adamı
 Tamaş Erdey (Tamás Erdei) — MKB Bank-ın baş icraçı direktoru
 İlona David (Ilona Dávid) – Macarıstan Dövlət Dəmir Yolunun baş icraçı direktoru
 Reka Hamor (Réka Hámori) – Macarıstan Bank Assosiasiyasının baş iqtisadçısı
 Ferenç Yuhas (Ferenc Juhász) – Müdafiə Naziri (2002–2006)
 Zoltan Varqa (Zoltán Varga) – Yerli Hakimiyyət Naziri (2008–2010)
 Katalin Levay (Katalin Lévai) – Bərabər İmkanlar Naziri (2002–2004)
 Ervin Demeter (Ervin Demeter) – Kəşfiyyat Xidməti Naziri (2000–2002)
 Yudit Qondoş (Judit Gondos) — hal-hazırda Milli İqtisadiyyat Nazirliyinin Dövlət Katibi
 Andraş Talay (András Tállai) — hal-hazırda Milli İqtisadiyyat Nazirliyinin Dövlət Katibi
 İştvan Simiçko (István Simicskó) – Müdafiə Naziri
 Jolt Mikloş Kiş (Zsolt Miklós Kis) – hal-hazırda Kənd Təsərrüfatı və İnkişafı Nazirliyinin Dövlət Katibi
 Tamaş Halm (Tamás Halm) – Macarıstan İqtisadiyat Assosiasiyasının Baş katibi (1999–2014)
 İmre Stano (Imre Sztanó) – Macarıstan Mühasibat Aktının hazırlayan şəxs
 İmre Stano-oğul (Imre Sztanó Jr.) — Erste Bank-ın baş icraçı direktorunun müavini

 Kampusu 

 Kolleclər 
BBS-in əsas binaları Budapeştin müxxtəlif yerlərindədir. Yerli institutlar təkcə üç kollecin mərkəzi binalarından deyil, həmçinin digər binalardan da ibarətdir. Budapeşdin Alkotmani (Alkotmány) küçəsində Ticarət, İaşə və Turizm Kollecinin, Dioş Layoş (Diósy Lajos) küçəsində Beynəlxalq Menecment və Biznes Kollecinin və Bujaqon (Buzogány) küçəsində Maliyyə və Mühasibat Kollecinin binaları və əsas korpusları yerləşir. Dördüncü kollec olan Zalaegerszeg Biznes İdarəetməsi Kolleci isə şəhər kənarında yerləşir. Bu binalardan başqa BBS-in Marko (Markó) küçəsində valehedici binası da var. Orada rektoratın bəzi ofisləri, BBS Dil İmtahanları Mərkəzi və Ticarət, İaşə və Turizm Kollecinin bəzi ofisləri var. Həmçinin, BBS-in Budapeştdə Liqet (Liget) küçəsində ali peşə təhsili üçün ayrı binası da yerləşir. Kolleclər, tələbələr üçün geniş xidmətlər göstərir. Yataqxana, iaşə, idman şəraiti, kitabxanalar, laboratoriyalar, kompüter imkanlar və s. bura aid etmə olar. BBS, həmçinin, müxtəlif tədqiqat proqramlarında iştirak edir və əcnəbi və yerli təşkilatlarla əməkdaşlıq edib bu cür araşıdırmalar üçün qrantlara müraciət edir.

 Kitabxanalar 
Dörd kollecin ayrı kitabxanaları var, orada tələbələr macar və xarici dilli kitabları və ya jurnalları tapıb istifadə edə bilərlər. Kitabxanlar hamı üçün açıqdır. Beynəlxalq Menecment və Biznes Kollecinin kirabxanasında 100 000 kitab var, Ticarət, İaşə və Turizm Kollecinin kitabxanasında yerli və beynəlxalq tədqiqatçıları cəlb edən iaşəlk sənayəsində dəyərli nəşrlər kolleksiyası mövcuddur. Maliyyə və Mühasibat Kollecinin və Zalaegerszeg Biznes İdarəetməsi Kollecinin kitabxanaları, maliyyə və mühasibat sahələrində ixtisaslaşırlar. Kitabxanalar həmçinin kitabxana şəbəkəsinin üzvləridirlər, buna görə də digər kitabxanalardan da məlumat əldə etmək olar.

 İnformasiya və Kommunikasiya Texnologiyası 
Kolleclər müasir kompüterlərlə təchiz olunublar. Minlərlə kompüter, yüksək texnologiya şəbəkəsi və müxtəlif vizual vasitələr, təhsil və tədqiqatlara dəstək verir.

 Tələbə həyatı 

 Təşkilatlanma 
Tələbələr, tələbə həyatlarının maraqlı keçməsi üçün müxtəlif təhsildən kənar təşkilatlanmayla məşğul olurlar, idman və mədəniyyət tədbirləri təşkil edirlər, digər institutlarla əlaqələr qurub saxlayırlar. Məktəbin öz xoru və teatr qrupu var. Biznes məktəbləri tələbələrinin beynəlxalq təşkilatı olan AIESEC, BBS tələbələrinin həyatında mühüm rol oynayır. AIESEC-in ən əsas fəaliyyətinə 80-ə yaxın ölkədə tələbələrə təhsillərni davam etdirilməsinə kömək edən beynəlxalq mübadilə proqramları daxildir.

 Tələbə yataqxanaları 
Hər kollecin ehtiyacı olan tələbələrə yaşayış yerləri ilə təmin etmək üçün yataqxanaları var. Bu yataqxanalar əsasən kolleclərə yaxın olurlar. Yataqxananın iki və ya dörd çarpayılı otaqları, vanna otaqları, mətbəxləri, yuyucu qurğuları və kommunal otaqları olur. Həmçinin, idman yerləri, istirahət otaqları, internet zalları və tibbi xidmət yerləri də mövcuddur. Ticarət, İaşə və Turizm Kollecinin yataqxanası Budada yerləşir. Beynəlxalq Menecment və Biznes Kollecinin iki yataqxanası var. Bir yataqxanası Kollecin kampusunda, digər yataqxanası isə Maliyyə və Mühasibat Kollecinin yataqxanası ilə birlikdə yerləşir. Maliyyə və Mühasibat Kollecinin yataqxanası Budapeştdə mərkəzi kampusdadır, burada Beynəlxalq Menecment və Biznes Kollecinin tələbələri də qala bilər. Zalaegerszeg Biznes İdarəetməsi Kollecinin yataqxanasında yaşayış şəraitindən başqa, həmçinin geniş təhsil imkanları, idman yerləri və boş vaxtın səmərəli keçməsi üçün şəraitlər yaradılıb.

 Həmçinin bax 

 Macarıstanda təhsil

 İstinadlar 

Kateqoriya:Macarıstanda təhsil
Kateqoriya:Macarıstan universitetləri
Kateqoriya:Budapeştdə təhsil
Kateqoriya:1857-ci ildə yarananlar
Kateqoriya:Macarıstanın biznes məktəbləri